ད་ལྟ་གྲང་གློག་གི་མཐུན་རྐྱེན་ཡོད་པའི་གནམ་ཐང་ནང་དུ་བསྐྱར་འཛུལ་བྱེད་ཐབས་མེད་ཅིང་།ཕྱི་ལ་ཚད་པ་ཧ་ཅང་ཆེ་ལ་རྒྱུན་རིང་བསྡད་ན་བརྟན་པོ་ཡང་མིན་པས།འགྲུལ་སྐྱེལ་སྣུམ་འཁོར་ནང་འགྲོ་རྒྱུར་ཐག་བཅད།ང་རང་གནམ་ཐང་དུ་ལན་མང་སོང་སྟབས།མཚན་མོ་ས་འོག་མེ་འཁོར་རམ་འགྲུལ་སྐྱེལ་སྣུམ་འཁོར་ནང་སོང་ན་རིན་གོང་དང་ཉེན་ཁ་གཉིས་ཀ་ཆུང་བ་ཤེས་ཀྱི་ཡོད།འོན་ཀྱང་ངའི་ཅ་དངོས་ནང་རྒུན་ཆང་སྤུས་ལེགས་ཁ་ཤས་ཡོད་སྟབས་ས་འོག་མེ་འཁོར་ནང་སོང་ན།ཞིབ་བཤེར་ས་ཚིགས་ནས་དཀའ་ངལ་འཕྲད་ངེས་ཡིན་ཞིང་།དེ་ལས་འགྲུལ་འཁོར་ནང་སོང་ན་ཡག་ཤོས་རེད།གང་ཡིན་ཟེར་ན།གཅིག་ནས་གནམ་ཐང་ནས་བསམ་ཡས་གླིང་གི་ཉེ་འགྲམ་བར་གྲང་གློག་ཅན་གྱི་འགྲུལ་འཁོར་ཡོད་པ་དང་།གཉིས་ནས་འགྲུལ་འཁོར་ནང་སོང་ན།བསམ་ཡས་གླིང་ལ་སླེབས་དུས་ཏག་ཏག་ནམ་གསལ་ངེས་རེད།